Irland har slåss seg opp 37 plasser
ARTIKKELEN ER OVER TRE ÅR GAMMEL Da får vi mål og da får vi Irland. Slik banket irene inn det matchvinnende 1 – 0-målet mot Tyskland i fjor høst, og dette laget kommer ikke til å spille seg gjennom og rundt motstanderne i særlig grad denne sommeren. Her vil ballen ofte gå over hodene på folk. Filosofien er ganske enkel, spillerne heller ikke så avanserte, men de er ekstremt vanskelige å møte, og da Shane Long scoret mot Nederland 27. mai (1 – 1) var det etter et annet sterkt irsk angrepsvåpen; en dødball. Den største stjernen er assistenttrener Roy Keane. På banen har de gjennomsnittstyper, selv om det skal påpekes at en type som Southamptons Shane Long tidvis holder høyt nivå. Jonathan Walters fra Stoke er en kraftpakke, mens Robbie Keane representerer kontinuiteten med sine 144 landskamper (67 mål). Han debuterte i 1998 og utlignet til 1 – 1 i 8-delsfinalen mot Spania i VM for 14 år siden (tapte på straffer). Keane har vært i Inter og Leeds og Liverpool, men var klart best i Tottenham. Nå er han blitt 35 år og er Steven Gerrards lagkamerat i LA Galaxy, og holder fortsatt ut som et spissalternativ på landslaget. Han scoret fem mål i kvaliken, alle mot Gibraltar... Les også: Omdiskutert straffe da Irland sikret EM-billett: – Helt håpløst! Sunderland-stopper John O’Shea er kaptein, Evertons Séamus Coleman høyreback, Glenn Whelan (Stoke), Evertons James McCarthy, Robbie Brady og Wes Hoolahan (begge Norwich) er blant arbeiderne på midten. I kvaliken tok irene fire av seks mulige poeng mot de tyske verdensmesterne. Det viser hva som bor i laget. Og Irland er på en bølgetopp. For 23 måneder siden var irene nummer 70 i verden på FIFA-rankingen. På den siste er Irland på 33. plass. – Jeg skulle gjerne sett at de ikke var i vår gruppe! Det er et fysisk veldig sterkt lag, sier Tottenhams belgiske forsvarskjempe Jan Vertonghen til Sunday Independent. De to andre gruppemotstanderne er Italia og Sverige, lag som potensielt kan kjempes ned, og det passer i utgangspunktet Irland godt. For dem er det nesten verre å møte presumptivt svakere Skottland. Da blir det bare slåssing, og irene fikk bare med seg ett poeng mot skottene i EM-kvaliken. Husker du? Irland med sensasjonell seier mot regjerende verdensmester Tyskland Landslagssjef Martin O’Neill har vært med på store opplevelser i mesterskap før. Han var kaptein da Nord-Irland rystet vertsnasjonen Spania i 1982-VM. Gerry Armstrong ble matchvinner (1 – 0), og Nord-Irland gikk videre til mellomspill mot Frankrike og Østerrike. Nå ber O’Neill nye irske helter stige frem: – Gerry (Armstrong) hadde nesten ikke spilt for Watford i den sesongen, men var helt fantastisk i sluttspillet. Våre spillere bør tenke «dette er mitt mesterskap, dette er min sjanse». Det er nok av eksempler de siste månedene, for ikke å snakke om de siste ukene, som viser at det bare er å kjøre på og tro på seg selv, sier O’Neill til samme avis, og sikter vel først og fremst til ett eksempel; Leicester. Han trenger i hvert fall ikke å mase om innsats. Hadde det vært EM i entusiasme og glød, ville Irland vært en av gullfavorittene. Under EM-profeten kan du lese VGs kjendistips, samt se hele Irlands EM-tropp.• Ire, tidligere Sandefjord-keeper, nå Stjørdals-Blink-trener. – Hva tror du om Irlands muligheter i EM? – Det blir tøft for Irland. De har en begrenset tropp og er i en tøff pulje. For å være ærlig er det fantastisk i seg selv at de kvalifiserte seg. Det faktum at de blir en enorm «underdog» er kanskje deres største sjanse. – Hvem tror du kommer til å vinne EM? – Jeg mener det er helt åpent. Jeg er ikke sikker på at Tyskland og Spania holder samme nivå som tidligere, men de vil være med. Frankrike har fordel av hjemmebane. Men jeg er en drømmer, dersom Kane, Dele Alli, Vardy og de andre tar med seg troen til EM kan England ha en sjanse. – Norge har ikke vært med i et mesterskap siden 2000. Hva mener du om det? – Først og fremst er det trist, men at det ikke gikk denne gangen er ikke godt nok. Nord-Irland og Island klarte det! Jeg håper nordmenn kan få oppleve å kose seg med et mesterskap slik vi irene får, men sånn det er nå tror jeg oldebarna mine vil være de første i familien min som får oppleve det.Dette finner du blant annet i vårt EM-magasin, som du får tilgang til hvis du har VG+: • EMs 12 største stjerner • Fotball-EM fra A til Å • Norges EM-tropp fra 2000: Dette gjør de i dag • Slik er Zlatans stjerneliv • VGs vurdering: Slik ender EM PS: Troppene er oppdatert fra og med 2. juni
En 60-meterspasning fra keeper Darren Randolph, to touch fra angriper Shane Long; hva får vi da?